Document ID: /roh_data/filtered/Billingualer_Corpus_interleaved-de-rm.jsonl.gz/1749

This is a text translated from German to Rumantsch Grischun.
Regierung setzt neue Integrationskommission ein

Der Kanton Graubünden verstärkt seine Bemühungen zur Integration der ausländischen Wohnbevölkerung. Die Bündner Regierung hat dazu eine neue Integrationskommission eingesetzt. Das breit abgestützte Fachgremium besteht aus 16 Mitgliedern und soll die Fachstelle Integration unterstützen und die Regierung beraten.

Mit der Verpflichtung, dass Bund, Kantone und Gemeinden die Integration der ausländischen Wohnbevölkerung fördern, wird Integration zu einer gesamtgesellschaftlichen und staatlichen Aufgabe. Im Kanton Graubünden bestimmt die Regierung die Förderbereiche und die strategische Ausrichtung der kantonalen Integrationsförderung. Dafür hat sie eine neue Integrationskommission eingesetzt. Als Fachgremium nimmt die Kommission unter der Leitung der kantonalen Integrationsdelegierten zu integrationsrelevanten Themen eine beratende Funktion ein und wirkt bei der Priorisierung der Handlungsfelder und Schwerpunkte der kantonalen Integrationsförderung mit. Zudem stellen die Kommissionsmitglieder die Kommunikation der Anliegen der Integrationsförderung in ihren Bereichen sicher und tragen dadurch eine fachlich fundierte Aussensicht in die kantonale Integrationsarbeit hinein.

Breit abgestützte Kommission

Um diese Aufgaben zu erfüllen, hat die Regierung eine breit abgestützte Kommission eingesetzt mit Vertreterinnen und Vertretern aus Gemeinden und Regionen, aus der Wirtschaft und Arbeitnehmerschaft, der Landeskirchen, von Verbänden, Vereinen und Institutionen, die im Bereich der Integration tätig sind. Bei der personellen Zusammensetzung achtete sie auf eine paritätisch ausgewogene, regional und sprachlich adäquate Vertretung sowie auf eine dem Kanton angemessene Ausländervertretung.

In die Integrationskommission wurden folgende 16 Mitglieder gewählt:

Rolf Bless, Travail Suisse

Ladina Campell, Lehrpersonen Graubünden

Roland Clemenz, Leiter Sozialdienst, Gemeinde Davos

Felix Dietrich, Hotelierverein Graubünden

Dr. med. Urs Fischer, Bündner Ärzteverein

Theo Haas, Verein Bündner Bürgergemeinden

Hanim Kurt, Sozialpädagogin und Dolmetscherin, Gemeinde Chur

Veronika Maier, Caritas Graubünden

Marijan Marijanovic, Interkulturelle Bibliothek

Anabel Marujo, Portugiesische Elternkommission Davos

Nicola Passini, Gemeindeschreiber, Gemeinde Poschiavo

Franziska Ramming, Frauenzentrale Graubünden

Elisabeth Schnellmann, Gemeinderätin, Schulratspräsidentin Thusis

Thangarajah Sivalingam, Tamilischer Verein Chur

Daniela Troxler, Evang.- Ref. Landeskirche Graubünden

Pfarrer Thomas Widmer, Tourismusgemeinden Graubünden (St. Moritz, Silvaplana, Sils i.E., Zuoz, Celerina, Klosters, Vaz/Obervaz, Flims, Arosa, Vals und Samedan)

Integrationsförderung im Kanton Graubünden

Mit dem Einführungsgesetz zur Ausländer- und Asylgesetzgebung, das am 1. August 2009 in Kraft getreten ist, wurden die erforderlichen Rechtsgrundlagen für die Integration von Ausländerinnen und Ausländern im Kanton Graubünden geschaffen. Integrationsförderung wird darin als Querschnittsaufgabe beschrieben, die dem Bund, dem Kanton und den Gemeinden obliegt und nach dem Grundsatz "Fördern und Fordern" ausgerichtet ist. Das Einführungsgesetz regelt zudem die Zuständigkeit der Integrationsförderung im Rahmen der Regelstrukturen. Für spezifische Integrationsförderungsmassnahmen können der Kanton und die Gemeinden finanzielle Beiträge ausrichten.

Die Umsetzung sowie die Koordination der kantonalen Integrationsförderung liegt in der Verantwortung des Kantons und der Gemeinden. Um die zahlreichen damit verbundenen Aufgaben zu erfüllen, wurde per 1. August 2009 unter der Leitung der kantonalen Integrationsdelegierten die Fachstelle Integration geschaffen. Ziel ist es, eine aktive Integrationsförderung zu betreiben, Ausländerinnen und Ausländer angemessen über die Lebens- und Arbeitsbedingungen in der Schweiz zu informieren, die Vernetzung und Koordination der für die Integration relevanten Akteure und Projektträger sicherzustellen sowie mit den Gemeinden zusammenzuarbeiten.

Bilanz für das Jahr 2009

Eine erste Bilanz der Tätigkeiten und Aktivitäten der Fachstelle Integration für das Jahr 2009 ergibt Folgendes:

Im Rahmen der Integrationsförderung der ausländischen Wohnbevölkerung wurden insgesamt 27 Integrationsprojekte bewilligt, an denen rund 600 Personen teilnahmen. Davon waren 16 Sprach- und Bildungsangebote, wie z.B. Alphabetisierungskurse, niederschwellige Sprachkurse, Integrationskurse, Angebote zur Elternbildung, sprachliche Frühförderung für Kinder im Vorschulalter mit rund 270 Teilnehmerinnen und Teilnehmer. Bei den 11 anderen Projekten handelt es sich um Angebote wie z.B. Aufgabenhilfe für fremdsprachige Kinder in der Primarschule, Mitfinanzierung der Dolmetschervermittlungsstelle im Kanton, Begegnungsmöglichkeiten zur Unterstützung der sozialen Integration. Von diesen Angeboten haben rund 330 Personen profitiert.

Im Bereich der Integrationsförderung von anerkannten Flüchtlingen und vorläufig aufgenommenen Personen nahmen rund 140 Personen an Informations- und Sprachkursen teil. Ungefähr ein Dutzend Personen, die über genügend Sprachkenntnisse verfügen, wurden im Hinblick auf eine Erwerbstätigkeit in bestehende arbeitsmarktliche Massnahmen des Amtes für Industrie, Gewerbe und Arbeit (KIGA) integriert.

Für das Jahr 2010 plant der Kanton, die Angebotspalette an integrationsfördernden Massnahmen in zusätzlichen Regionen des Kantons bedürfnisgerecht zu erweitern. So finden dieses Jahr erstmals im Mesocco, im Engadin und in Davos subventionierte niederschwellige Sprachkurse statt. Ein weiterer Schwerpunkt bildet die Zusammenarbeit mit den Gemeinden und den Ausländerorganisationen sowie deren Einbindung in die kantonale Integrationsarbeit. Ausserdem wird der Informationsvermittlung mit Erstinformationen für Neuzuziehende ein grosser Stellenwert beigemessen und in diesem Kontext eine kantonale Webseite zur Integration aufgebaut sowie die Schaffung eines Kompetenzzentrums Integration geprüft.

Auskunftspersonen:

- Regierungsrätin Barbara Janom Steiner, Vorsteherin Departement für Justiz, Sicherheit und Gesundheit, Tel. 081 257 25 01

- Patricia Ganter Sonderegger, Integrationsdelegierte, Amt für Polizeiwesen und Zivilrecht, Tel. 081 257 36 81

Gremium: Regierung

Quelle: dt Standeskanzlei Graubünden

24.03.2010
La regenza nominescha ina nova cumissiun d'integraziun

Il chantun Grischun rinforza sias stentas a favur da l'integraziun da la populaziun estra. La regenza grischuna ha nominà ina nova cumissiun d'integraziun. Il gremi professiunal cun ina vasta basa consista da 16 commembras e commembers e duai sustegnair il post spezialisà per l'integraziun sco er cussegliar la regenza.

L'obligaziun da la confederaziun, dals chantuns e da las vischnancas da promover l'integraziun da la populaziun estra ha per consequenza che l'integraziun daventa ina incumbensa da l'entira societad e dal stadi. En il chantun Grischun fixescha la regenza ils secturs da promoziun e la direcziun strategica da la promoziun chantunala da l'integraziun. Per quest intent ha ella nominà ina nova cumissiun d'integraziun. Sco gremi professiunal ademplescha la cumissiun – sut la direcziun da l'incumbensada chantunala d'integraziun – ina funcziun consultativa pertutgant ils temas relevants per l'integraziun e cooperescha per metter prioritads als champs d'acziun ed als accents da la promoziun chantunala da l'integraziun. Ultra da quai procuran las commembras ed ils commembers da la cumissiun ch'ils interess da la promoziun da l'integraziun vegnian communitgads en lur secturs ed introduceschan uschia ina vista exteriura professiunala e fundada en la lavur chantunala d'integraziun.

Cumissiun cun ina vasta basa

Per ademplir questas incumbensas ha la regenza nominà ina cumissiun cun ina vasta basa che sa cumpona da represchentantas e da represchentants da las vischnancas e da las regiuns, da l'economia e dal sectur da la lavur, da las baselgias chantunalas, da federaziuns, d'uniuns e d'instituziuns. Tut questas instanzas èn activas en il sectur da l'integraziun. Areguard la cumposiziun persunala ha ella fatg attenziun d'avair ina represchentanza paritetica equilibrada ed adequata concernent las regiuns e las linguas sco er ina represchentanza estra adattada al chantun.

En la cumissiun d'integraziun èn vegnidas elegidas las suandantas 16 commembras e commembers:

Rolf Bless, Travail Suisse

Ladina Campell, persunas d'instrucziun dal Grischun

Roland Clemenz, manader dal servetsch social, vischnanca da Tavau

Felix Dietrich, uniun grischuna da las hotelieras e dals hoteliers

dr. med. Urs Fischer, uniun grischuna da medias e da medis

Theo Haas, uniun vischnancas burgaisas dal Grischun

Hanim Kurt, pedagoga sociala ed interpreta, citad da Cuira

Veronika Maier, Caritas dal Grischun

Marijan Marijanovic, biblioteca interculturala

Anabel Marujo, cumissiun da geniturs portugais a Tavau

Nicola Passini, chanzlist communal, vischnanca da Puschlav

Franziska Ramming, centrala grischuna da dunnas

Elisabeth Schnellmann, cussegliera communala, presidenta dal cussegl da scola da Tusaun

Thangarajah Sivalingam, uniun da Tamilas e da Tamils a Cuira

Daniela Troxler, baselgia chantunala evangelica-refurmada dal Grischun

reverenda Thomas Widmer, vischnancas turisticas dal Grischun (San Murezzan, Silvaplauna, Segl, Zuoz, Schlarigna, Claustra, Vaz, Flem, Arosa, Val S. Pieder e Samedan)

Promoziun da l'integraziun en il chantun Grischun

Cun la lescha introductiva tar la legislaziun davart las persunas estras e davart ils fatgs d'asil, ch'è entrada en vigur il 1. d'avust 2009, è vegnida stgaffida la basa legala necessaria per l'integraziun da persunas estras en il chantun Grischun. La promoziun da l'integraziun vegn chapida là sco incumbensa interdisciplinara ch'è tant chaussa da la confederaziun, dal chantun sco er da las vischnancas e ch'è orientada al princip "promover e pretender". La lescha introductiva regla plinavant la cumpetenza per la promoziun da l'integraziun en il rom da las structuras regularas. Per mesiras specificas che servan a promover l'integraziun pon il chantun e las vischnancas pajar contribuziuns finanzialas.

Il chantun e las vischnancas èn responsabels per la realisaziun sco er per la coordinaziun da la promoziun chantunala da l'integraziun. Per ademplir las numerusas incumbensas ch'èn cumbinadas cun quai, è vegnì creà – il 1. d'avust 2009 sut la direcziun da l'incumbensada chantunala d'integraziun – il post spezialisà per l'integraziun. La finamira da quest post è da promover activamain l'integraziun, d'infurmar en moda adequata las persunas estras davart lur cundiziuns da viver e da lavurar en Svizra, da garantir la colliaziun e la coordinaziun tranter las acturas ed ils acturs sco er tranter las purtadras ed ils purtaders da projects ch'èn relevants per l'integraziun sco er da collavurar cun las vischnancas.

Bilantscha per l'onn 2009

In'emprima bilantscha da las activitads dal post spezialisà per l'integraziun per l'onn 2009 dat il suandant resultat:

En il rom da la promoziun da l'integraziun da la populaziun estra èn vegnids permess en tut 27 projects d'integraziun. 600 persunas èn sa participadas a quests projects. 16 projects èn stads projects da lingua e da furmaziun, sco p.ex. ils curs d'alfabetisaziun, ils curs da lingua facils, ils curs d'integraziun, las purschidas per la furmaziun da geniturs, la promoziun linguistica tempriva per uffants en la vegliadetgna prescolara, ed han gì circa 270 participantas e participants. Tar ils 11 ulteriurs projects sa tracti da purschidas sco p.ex. l'agid per far pensums che vegn purschì ad uffants da lingua estra en la scola primara, la confinanziaziun dal post d'intermediaziun d'interpretas e d'interprets en il chantun, las pussaivladads da sa scuntrar per promover l'integraziun sociala. Da questas purschidas han profità circa 330 persunas.

En il sectur per promover l'integraziun da fugitivas e da fugitivs renconuschids sco er da persunas admessas provisoricamain èn sa participadas circa 140 persunas als curs d'infurmaziun e da lingua. Quasi ina dunsaina da persunas che ha enconuschientschas linguisticas suffizientas è vegnida integrada – en vista ad ina lavur da gudogn – en las mesiras existentas per il martgà da lavur da l'uffizi per industria, mastergn e lavur (UCIML).

Per l'onn 2010 prevesa il chantun d'extender la paletta da las purschidas da mesiras per promover l'integraziun en ulteriuras regiuns dal chantun, e quai tenor ils basegns. Uschia han lieu quest onn per l'emprima giada a Mesauc, en Engiadina ed a Tavau curs da lingua facils che vegnan subvenziunads. In ulteriur accent è la collavuraziun cun las vischnancas e cun las organisaziuns da persunas estras sco er la participaziun da quellas a la lavur chantunala d'integraziun. Ultra da quai vegn dada ina gronda impurtanza a l'intermediaziun da las emprimas infurmaziuns per las persunas che sa tiran natiers da nov. En quest context vegn elavurada ina pagina d'internet chantunala per l'integraziun ed i vegn ponderà da crear in center da cumpetenza per l'integraziun.

Infurmaziuns:

- cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

- Patricia Ganter Sonderegger, incumbensada d'integraziun, uffizi da fatgs da polizia e da dretg civil, tel. 081 257 36 81

Gremi: regenza

Funtauna: rg chanzlia chantunala dal Grischun

24.03.2010